SET ยังแกร่ง! ปิดบวก 26 จุด ตาม “ดาวฟิวเจอส์” รับ “ไบเดน” นั่งปธน.คนใหม่ จับตาบจ.ประกาศงบ
SET ยังแกร่ง! ปิดบวก 26 จุด ตาม "ดาวฟิวเจอส์" รับ "ไบเดน" นั่งปธน.คนใหม่ จับตาบจ.ประกาศงบ โดยดัชนีปิดตลาดวันนี้ ที่ระดับ 1,285.88 จุด เพิ่มขึ้น 25.80 จุด หรือ 2.05% มูลค่าการซื้อขาย 7.79 หมื่นล้านบาท
9 พ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,285.88 จุด เพิ่มขึ้น 25.80 จุด หรือ 2.05% มูลค่าการซื้อขาย 7.79 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.20 น. (ตามเวลาประเทศไทย) อยู่ที่ระดับ 28,611 จุด ลบ 405 จุด หรือ 1.44%
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้เป็นภาพของการแกว่งบวกตามโมเมนตัมต่างประเทศ โดยตลาดหุ้นในภุมิภาคเอเชียบวกราว 1% เช่นเดียวกับตลาดยุโรปบวกราว 2% และดาวโจนส์ฟิวเจอร์สบวกราว 1.2-1.3% ขานรับนายโจ ไบเดน ชนะการเลือกตั้งประธานาธิบดีสหรัฐอย่างไม่เป็นทางการ
แต่ช่วงท้ายตลาดเริ่มแผ่วลงจากแรงขายทำกำไรกดดัน หลังจากตลาดฯ ปรับขึ้นไปเร็วเกือบ 100 จุดแล้ว เห็นได้ชัดจากหุ้นขนาดใหญ่แผ่วลง
อย่างไรก็ดี ช่วงนี้ยังต้องติดตามการทยอยประกาศผลประกอบการบริษัทจดทะเบียนงวดไตรมาส 3/63 และการเมืองในสหรัฐฯหลังจากนี้ประธานาธิบดีโดนัลด์ ทรัมป์ จะดำเนินอย่างไรหลังจากไม่ยอมรับผลการเลือกตั้ง และติดตามจำนวนผู้ขอรับสวัสดิการว่างงานของสหรัฐฯที่จะออกมาในสัปดาห์นี้ด้วย รวมถึงมสถานการณ์การแพร่ระบาดไวรัสโควิด-19 ที่ล่าสุดจำนวนผู้ติดเชื้อหลายประเทศยังคงเพิ่มขึ้น
สำหรับแนวโน้มการลงทุนในวันพรุ่งนี้ (10 พ.ย.) นายกรภัทร กล่าวว่า ตลาดฯคงจะแกว่งตัวแคบลง โดยมีแนวรับ 1,250 จุด ส่วนแนวต้าน 1,293 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TASCO  มูลค่าการซื้อขาย    4,808.62 ล้านบาท  ปิดที่  18.80 บาท  เพิ่มขึ้น  2.50 บาท
PTT    มูลค่าการซื้อขาย    3,262.17 ล้านบาท  ปิดที่  34.75 บาท  เพิ่มขึ้น  0.75 บาท
KBANK  มูลค่าการซื้อขาย    2,478.90 ล้านบาท  ปิดที่  80.50 บาท  เพิ่มขึ้น  0.25 บาท
CPALL  มูลค่าการซื้อขาย    2,407.34 ล้านบาท  ปิดที่  60.25 บาท  เพิ่มขึ้น  1.00 บาท
IVL    มูลค่าการซื้อขาย    2,310.07 ล้านบาท  ปิดที่  25.75 บาท  เพิ่มขึ้น  0.50 บาท
 
ตลาดหุ้นเอเชีย

 